
19 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση Καταφυγίου Τουριστικών Σκαφών στο 
λιμένα Μανδρακίου Κω και παραχώρηση στο Δη¬ 
μοτικό Λιμενικό Ταμείο Κω της χρήσης και εκμε¬ 
τάλλευσής του. 1 

Μη έγκριση τροποποίησης του εγκεκριμένου ρυμο¬ 
τομικού σχεδίου στο Ο.Τ. 1040 της Π.Ε. 4-5 της 
περιοχής «Πόρτο Ράφτη» του Δήμου Μαρκοπού- 
λου Μεσογαίας. 2 


ΑΠΟΦΑΣΕΙ Σ 

Αριθμ. 28430 (1) 


Χωροθέτηση Καταφυγίου Τουριστικών Σκαφών στο λι¬ 
μένα Μανδρακίου Κω και παραχώρηση στο Δημο¬ 
τικό Λιμενικό Ταμείο Κω της χρήσης και εκμετάλ¬ 
λευσής του. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 3270/2004 (Φ.Ε.Κ. 187/Α'/11.10.2004) 
«Αρμοδιότητες του Υπουργείου Τουριστικής Ανάπτυξης 
και θέματα τουρισμού», όπως τροποποιήθηκε και ισχύει. 

2. Τις διατάξεις του άρθρου 12 του Π.Δ. 149/2005 (Φ.Ε.Κ. 
211/Α'/22.8.2005) «Οργανισμός του Υπουργείου Τουριστι¬ 
κής Ανάπτυξης». 

3. Το Π.Δ. 85/2012 (ΦΕΚ 141/Α'/21-06-2012), «Ιδρυση και 
μετονομασία Υπουργείων, μεταφορά και κατάργηση 
υπηρεσιών», όπως τροποποιήθηκε και ισχύει, ιδίως βάσει 
των Π.Δ. 98/2012 και 131/2012. 

4. Το Π.Δ. 86/2012 (ΦΕΚ 141/Α'/21.6.2012) «Διορισμός 
Υπουργών, Αναπληρωτών Υπουργών και Υφυπουργών». 

5. Το Ν. 3852/2010 (ΦΕΚ 87/Α707.06.10) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

6. Το Ν. 3861/2010 (ΦΕΚ 112/Α713.07.2010) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 


7. Τις διατάξεις του Κεφ. Γ' του Ν. 2160/1993 (Φ.Ε.Κ. 118/ 
Α719.07.1993) «Δημιουργία και λειτουργία τουριστικών 
λιμένων», και ιδίως των άρθρων 30, 31 και 34. 

8. Τις διατάξεις του Ν. 4070/2012 (Φ.Ε.Κ. 82/Α710.042012) 
«Ρυθμίσεις Ηλεκτρονικών Επικοινωνιών, Μεταφορών, Δημοσί- 
ων'Εργων και άλλες διατάξεις» και ιδίως το άρθρο 166 αυτού. 

9. Την υπ’ αριθμ. Τ/9803/05.09.03 (Φ.Ε.Κ. 1323/Β7 
16.09.2003) Κοινή Απόφαση των Υπουργών Ανάπτυξης 
και Εμπορικής Ναυτιλίας περί Γενικού Κανονισμού Λει¬ 
τουργίας Τουριστικών Λιμένων, όπως τροποποιήθηκε 
με την Κοινή Υπουργική Απόφαση 2123/01-04-2004 (ΦΕΚ 
631/Β72004). 

10. Το Ν. 743/1977 (ΦΕΚ Α /319) «Περί προστασίας του 
θαλασσίου περιβάλλοντος και ρυθμίσεως συναφών 
θεμάτων», όπως κωδικοποιείται σε ενιαίο κείμενο από 
το Π.Δ. 55/1998 (ΦΕΚ Α758) «Προστασία του θαλάσσι¬ 
ου περιβάλλοντος», την υπ’ αριθμ. 8111.1/41/2009 (ΦΕΚ 
Β7412) κοινή υπουργική απόφαση «Μέτρα και όροι για 
τις λιμενικές εγκαταστάσεις παραλαβής αποβλήτων 
που παράγονται στα πλοία και καταλοίπων φορτίων σε 
συμμόρφωση με τις διατάξεις της υπ’ αριθμ. 2007/71/ΕΚ 
οδηγίας. Αντικατάσταση της υπ’ αριθμ. 3418/07/02 (ΦΕΚ 
712 Β') κοινής υπουργικής απόφασης «Μέτρα και όροι 
για τις λιμενικές εγκαταστάσεις παραλαβής αποβλήτων 
που παράγονται στα πλοία και καταλοίπων φορτίου», 
των προβλεπομένων από τη νομοθεσία περί διάθεσης 
λυμάτων-αποβλήτων που προέρχονται από τις χερσαί- 
ες-παράκτιες εγκαταστάσεις της περιοχής του έργου. 

11. Το Ν. 1577/85 (Γ.Ο.Κ.) και ιδίως τις διατάξεις που 
αφορούν την εξασφάλιση πρόσβασης και προσπελασι- 
μότητας δημόσιων χώρων από άτομα με ειδικές ανά¬ 
γκες, όπως τροποποιήθηκε και ισχύει. 

12. Την υπ’ αριθμ. 10/2002 Πυροσβεστική Διάταξη, όπως 
τροποποιήθηκε και ισχύει, σύμφωνα με την οποία γίνο¬ 
νται οι απαιτούμενες ενέργειες, για την έκδοση πιστο¬ 
ποιητικού πυροπροστασίας του λιμένα από την οικεία 
Πυροσβεστική Υπηρεσία. 

13. Την υπ’ αριθμ. 15316/21.11.2011 (ΑΔΑ:456ΣΓ-65Σ) Από¬ 
φαση του Υπουργού Πολιτισμού και Τουρισμού περί 
συγκρότησης Επιτροπής Τουριστικών Λιμένων. 

14. Το Ν. 4014/2011 (ΦΕΚ 209/Α721.9.2011) «Περιβαλλο¬ 
ντική αδειοδότηση έργων και δραστηριοτήτων, ρύθμιση 
αυθαιρέτων σε συνάρτηση με δημιουργία περιβαλλο¬ 
ντικού ισοζυγίου και άλλες διατάξεις αρμοδιότητας 
Υπουργείου Περιβάλλοντος». 

15. Την υπ’ αριθμ. 1958/13.1.2012 Απόφαση του Υπουρ¬ 
γού Περιβάλλοντος, Ενέργειας και Κλιματικής Αλλαγής 
για την «Κατάταξη δημοσίων και ιδιωτικών έργων και 
δραστηριοτήτων σε κατηγορίες και υποκατηγορίες σύμ¬ 
φωνα με το Αρθρο 1 παράγραφος 4 του Ν. 4014/21.9.2011 
(ΦΕΚ Α' 209/2011). 

16. Το Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς», όπως 
τροποποιήθηκε και ισχύει. 

17. Το Ν. 3882/2010 (ΦΕΚ 166/Α722.9.2010) «Εθνική Υπο¬ 
δομή Γεωχωρικών Πληροφοριών- Εναρμόνιση με την 
Οδηγία 2007/2/ΕΚ του Ευρωπαϊκού Κοινοβουλίου και του 
Συμβουλίου της 14ης Μαρτίου 2007 και άλλες διατάξεις. 
Τροποποίηση του Ν. 1647/1986 «Οργανισμός Κτηματολο¬ 
γίου και Χαρτογραφήσεων Ελλάδας (ΟΚΧΕ) και άλλες 
σχετικές διατάξεις (ΦΕΚ 141Α')», όπως τροποποιήθηκε 
και ισχύει. 

18. Το Ν. 4164/2013 (ΦΕΚ 156Α79-7-2013 «Συμπλήρωση 
των διατάξεων περί Εθνικού Κτηματολογίου και άλλες 
διατάξεις». 

19. Το υπ’ αριθμ. πρωτ. 197/26.3.2012 αίτημα χωροθέ- 
τησης του Δημοτικού Λιμενικού Ταμείου Κω καθώς και 
το υπ’ αρ. 200/28.03.2012 έγγραφό του. 

20. Την υπ’ αριθμ. 103 Απόφαση Δ.Σ. Δημοτικού Λιμε¬ 
νικού Ταμείου Κω (Απόσπασμα Πρακτικού 12/11-11-2011). 

21. Το υπ’ αριθμ. 245/05.04.2012 πρακτικό της Επιτρο¬ 
πής Τουριστικών Λιμένων. 

22. Το υπ’ αριθμ. πρωτ. 8221 .Λ81/04/12/03- 04-2012 έγ¬ 
γραφο του Υπουργείου Ανάπτυξης, Ανταγωνιστικότη¬ 
τας και Ναυτιλίας, Γ.Γ. Λιμένων και Λιμενικής Πολιτικής, 
Δ/νση Λιμενικών Υποδομών. 

23. Το υπ’ αριθμ. Φ4/3-2/1648/9.4.2012 έγγραφο του 
ΥΠΠΟΤ, Γ εν. Δ/νση Αρχαιοτήτων και Πολιτιστικής Κλη¬ 
ρονομιάς, Εφορεία Εναλίων Αρχαιοτήτων. 

24. Το υπ’ αριθμ. πρωτ. Φ.542/449/12/Σ. 7518/3.5.2012 
έγγραφο του Γ.Ε.Ν., Δ/νση Α2. 

25. Το υπ’ αριθμ. πρωτ. 8221.Λ81/09/12/30-05-2012 έγ¬ 
γραφο του Υπουργείου Ανάπτυξης, Ανταγωνιστικότη¬ 
τας και Ναυτιλίας, Γ.Γ. Λιμένων και Λιμενικής Πολιτικής, 
Δ/νση Λιμενικών Υποδομών. 

26. Το υπ’ αριθμ. 54/20-09-2012 πρακτικό Συνεδρία¬ 
σης της Επιτροπής Σχεδιασμού και Ανάπτυξης Λιμένων 
(Ε.Σ.Α.Λ.) 

27. Το υπ’ αριθμ. 5527/13.9.2012 έγγραφο του Υπουργεί¬ 
ου Παιδείας και Θρησκευμάτων, Πολιτισμού και Αθλη¬ 
τισμού, Γ.Γ. Πολιτισμού, 4η ΕΒΑ. 

28. Την υπ’ αριθμ. πρωτ. 8216/136/12/2.11.2012 (Φ.Ε.Κ. 357/ 
ΑΑΠ/22.11.2012) Απόφαση Προέδρου της Επιτροπής Σχε- 
διασμού και Ανάπτυξης Λιμένων. 

29. Το υπ’ αριθμ. 83/03.01.2013 έγγραφο του Υπουρ¬ 
γείου Τουρισμού, Γ.Γ. Τουριστικών Υποδομών και Επεν¬ 
δύσεων, Γεν. Δ/νση Τουριστικών Λιμένων. 

30. Την υπ’ αριθμ. ΥΠΑΙΘΠΑ/ΓΔΑΠΚ/ΔΙΠΚΑ/ΤΑΧ/Φ41/14 
4716/45013/8625/6297/10.1.2013 Απόφαση του Υπουργείου 
Παιδείας και Θρησκευμάτων, Πολιτισμού και Αθλητισμού 
με τις προϋποθέσεις και τους όρους που ορίζονται σε 
αυτήν. 

31. Το υπ’ αριθμ. πρωτ. 8216/18/13/24-01-2013 έγγραφο 
του Υπουργείου Ναυτιλίας και Αιγαίου, Γ.Γ. Λιμένων και 
Λιμενικής Πολιτικής, Δ/νση Λιμενικών Υποδομών. 

32. Την υπ’ αριθμ. 58/26-09-2013 πρακτικό Συνεδρίασης 
της Επιτροπής Σχεδιασμού και Ανάπτυξης Λιμένων. 


33. Την υπ’ αριθμ. 6 Απόφαση της Εκτελεστικής Επι¬ 
τροπής του Δημοτικού Λιμενικού Ταμείου Κω (Απόσπα¬ 
σμα Πρακτικού 4/24.10.2013). 

34. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την έγκριση της χωροθέτησης καταφυγίου τουρι¬ 
στικών σκαφών στο λιμένα Μανδρακίου Κω, σύμφωνα 
με την υποβληθείσα μελέτη και τις διατάξεις των άρ¬ 
θρων 30, 31 και 34 του Ν. 2160/1993 καθώς και το άρθρο 
166 του Ν. 4070/2012. Ο λιμένας, όπως εμφαίνεται στο 
συνημμένο σχέδιο με τίτλο «Χωροθέτηση καταφυγίου 
τουριστικών σκαφών στον λιμένα Μανδρακίου Κω», που 
αποτελεί αναπόσπαστο μέρος της απόφασης αυτής έχει 
τα ακόλουθα στοιχεία - χαρακτηριστικά: 

α) Γ ενικά στοιχεία έργου: 

Εμβαδόν χερσαίας ζώνης Α2 - Β2 - Β3-.- Α6 - Α4 

- Α3:1.210,00 μ 2 . 

Εμβαδόν θαλάσσιας ζώνης Α1 - Α2 - Α3 -.- Α10 - 

Α11 - Α12:10.718,00 μ 2 . 

Δυναμικότητα: 47 θέσεις ελλιμενισμού 


Εύρος μήκους σκαφών (μ) 

Αριθμός σκαφών 

10-12 

33 

12-15 

8 

15-18 

4 

18-20 

2 

ΣΥΝΟΛΑ 

47 


Το καταφύγιο τουριστικών σκαφών θα χωροθετηθεί 
στο ανατολικό τμήμα της λιμενολεκάνης του λιμένα 
Μανδρακίου Κω, αξιοποιώντας το ανατολικό κρηπίδωμα 
αυτής, συνολικού μήκους 253 μ., υπό στοιχεία Α2 - Α3 
- Α4 - Α5 - Α6 - Α7 - Α8 - Α9 - Α10, όπως φαίνεται στο 
συνημμένο σχέδιο. 

Σύμφωνα με την μελέτη δεν προβλέπονται βυθοκορ- 
ρήσεις, κατασκευή κρηπιδωμάτων, τοποθέτηση πλωτών 
στοιχείων ούτε λοιπά πρόσθετα εξωτερικά έργα, καθώς 
το έργο θεωρείται πλήρες και επαρκώς προστατευμένο 
από τις περιβαλλοντικές συνθήκες. 

Οι ανάγκες του καταφυγίου σε εγκαταστάσεις ανεφο¬ 
διασμού καυσίμων, παραλαβής αποβλήτων, ανέλκυσης- 
καθέλκυσης σκαφών ως και η χρήση των χώρων υγιεινής 
θα καλύπτονται από τις υφιστάμενες εγκαταστάσεις 
του λιμένα Κω. 

Στη χερσαία ζώνη του καταφυγίου τουριστικών σκα¬ 
φών δεν επιτρέπεται η κυκλοφορία οχημάτων ενώ δεν 
προβλέπονται χώροι στάθμευσης. Δυνατότητα πρόσβα¬ 
σης οχημάτων θα υπάρχει μόνο στην προβλεπόμενη 
νότια είσοδο αυτού για την κάλυψη αναγκών ανεφοδι¬ 
ασμού των ελλιμενιζομένων σκαφών και εξυπηρέτησης 
των ΑΜΕΑ. 

Προβλέπονται δύο είσοδοι στο χερσαίο χώρο, η βό¬ 
ρεια στο όριο Α2-Β2 και η νότια στο όριο Β16-Β17. Η 
πρόσβαση της βόρειας εισόδου συνδέεται με τον πε¬ 
ριμετρικό δρόμο του κάστρου, ενώ της νότιας με την 
Λεωφόρο Φοινίκων. 

Στο νότιο τμήμα του χερσαίου χώρου στην περιοχή 
Β15 - Β16 - Β17 - Α10 - Α9 - Β15 συγκεντρώνονται οι εξής 
προτεινόμενες λειτουργίες και χρήσεις της χερσαίας 
ζώνης του καταφυγίου τουριστικών σκαφών: 

• Φυλάκιο εισόδου - χώρος γραφείου σε λυόμενο 
οικίσκο διαστάσεων 2,5 χ 6,0 μ 2 . 

• Αντλιοστάσιο πυρόσβεσης. 

• Ηλεκτροπαραγωγό ζεύγος για την κάλυψη των ανα¬ 
γκών του καταφυγίου σε περίπτωση διακοπής παροχής 
ρεύματος. 

• Μικρή δεξαμενή (όγκου 1 μ 3 ) για την συγκέντρωση 
ελαιωδών καταλοίπων. 

Επιπλέον, για τη χερσαία ζώνη προβλέπονται τα εξής: 

• Τοποθέτηση δεστρών στο κρηπίδωμα και κλάδων 
πρόσδεσης (ρεμέτζα) στο θαλάσσιο χώρο. 

• Εγκατάσταση δεκαέξι (16) πυργίσκων - διανομέων 
για την εξυπηρέτηση των ελλιμενιζομένων σκαφών με 
παροχές ηλεκτρικού ρεύματος, πόσιμου νερού και τη¬ 
λεφώνου. 

• Εγκατάσταση τεσσάρων (4) πυροσβεστικών φωλεών 
κατά μήκος του υφιστάμενου κρηπιδώματος. Επιπλέον, 
το καταφύγιο θα είναι εφοδιασμένο με εφεδρική αντλία 
για πυρόσβεση. 

Στο χώρο της χερσαίας ζώνης του καταφυγίου δεν 
υπάρχει δυνατότητα φύτευσης. 

Ο προϋπολογισμός του έργου ανέρχεται κατά προσέγ¬ 
γιση, σύμφωνα με τη μελέτη, στο ποσό των 150.000 €. 

2. Την παραχώρηση στο Δημοτικό Λιμενικό Ταμείο Κω 
- το οποίο εφεξής λογίζεται φορέας διαχείρισης του 
καταφυγίου τουριστικών σκαφών - έναντι ανταλλάγμα¬ 
τος της χρήσης και εκμετάλλευσης της θαλάσσιας και 
χερσαίας ζώνης του χωροθετούμενου με την απόφαση 
αυτή καταφυγίου τουριστικών σκαφών. 

3. Τη σύναψη -μεταξύ αφ’ ενός του Ελληνικού Δημο¬ 
σίου εκπροσωπουμένου από την Υπουργό Τουρισμού 
και αφ’ ετέρου του Δημοτικού Λιμενικού Ταμείου Κω - 
σύμβασης παραχώρησης, με την οποία ρυθμίζονται και 
συνομολογούνται τα επιμέρους ζητήματα της χρήσης 
και λειτουργίας του πιο πάνω καταφυγίου τουριστικών 
σκαφών και τα απορρέοντα από αυτήν δικαιώματα και 
υποχρεώσεις των συμβαλλομένων μερών. Η πιο πάνω 
σύμβαση συνάπτεται μέσα σε διάστημα έξι (6) μηνών 
από την δημοσίευση της απόφασης αυτής. Παράλειψη 
σύναψης της σύμβασης για οιονδήποτε λόγο επάγεται 
αναπομπή του θέματος στην Επιτροπή Τουριστικών 
Λιμένων του άρθρου 30 του ν. 2160/1993, όπως τρο¬ 
ποποιήθηκε και ισχύει, με το ερώτημα της άρσης της 
εγκεκριμένης χωροθέτησης. 

4. Η παραχώρηση της χρήσης και εκμετάλλευσης του 
καταφυγίου τουριστικών σκαφών στο λιμένα Μανδρακί- 
ου Κω έχει διάρκεια είκοσι τριών (23) ετών και η ισχύς 
της αρχίζει από την σύναψή της σχετικής σύμβασης της 
ως άνω παραγράφου 3 της απόφασης αυτής. 

5. Η διάρκεια της παραχώρησης είναι δυνατό να πα- 
ραταθεί μόνο εάν αυτό συμφωνηθεί συμβατικά μεταξύ 
του Ελληνικού Δημοσίου και του Δημοτικού Λιμενικού 


Ταμείου Κω, πριν από την λήξη της -αρχικά καθορισμέ¬ 
νης στην παράγραφο 4 της απόφασης αυτής- διάρκειας 
παραχώρησης. 

6. Ο φορέας διαχείρισης του τουριστικού λιμένα: 
α) Λαμβάνει όλες τις απαιτούμενες άδειες και εγκρί¬ 
σεις που αφορούν στην εκτέλεση του έργου από τις 
κατά νόμο αρμόδιες Υπηρεσίες. 

β) Μεριμνά ώστε πριν από την πόντιση των ρεμέτζων 
να πραγματοποιηθεί έλεγχος από καταδυτικό κλιμάκιο 
της Εφορείας Εναλίων Αρχαιοτήτων προκειμένου να 
αποφευχθεί το ενδεχόμενο καταστροφής ενάλιων αρ¬ 
χαιοτήτων και να διατηρηθεί ο διάδρομος με το κανάλι 
(παραλιακή οδός με τη μέθοδο του διαφραγματικού 
πετάσματος). 

γ)Έχει την ευθύνη για τον καθαρισμό της περιοχής 
μεταξύ του καταφυγίου και των τειχών του Κάστρου. 

δ) Έχει την ευθύνη εφοδιασμού του λιμένα με όλα τα 
απαραίτητα τεχνικά μέσα και εξοπλισμό αντιμετώπισης 
έκτακτων περιστατικών ρύπανσης της θάλασσας από 
πετρελαιοειδή που υποδεικνύονται από την οικεία Λι¬ 
μενική Αρχή και εφαρμογής του σχετικού σχεδιασμού. 

ε) Λαμβάνει όλα τα απαραίτητα μέτρα κατά την εκτέ¬ 
λεση των εργασιών και τη λειτουργία των έργων, ώστε 
να αποφευχθεί κίνδυνος πρόκλησης ατυχήματος στους 
χερσαίους και θαλάσσιους χώρους. 

στ) Ενημερώνει την Υδρογραφική Υπηρεσία για την 
ημερομηνία έναρξης των εργασιών και το προβλεπό- 
μενο πέρας τους, προκειμένου αυτή να προβεί στην 
έκδοση των σχετικών προαγγελιών για την ενημέρωση 
των ναυτιλλομένων. 

ζ) Υποβάλει στην Υδρογραφική Υπηρεσία λεπτομερή 
οριζοντιογραφία και ακριβές βυθομετρικό διάγραμμα 
του λιμένα, προκειμένου να προβεί στην ενημέρωση των 
αντιστοίχων Χ.Ε.Ε. και λοιπών ναυτιλιακών βοηθημάτων. 

η) Έχει την ευθύνη της φωτοσήμανσης των έργων 
σύμφωνα με τα σχέδια και τις οδηγίες της Υπηρεσίας 
Φάρων του Πολεμικού Ναυτικού, βάσει του Ν. 1629/1951 
«Περί Φάρων». 

θ) Μεριμνά ώστε να εξασφαλισθεί η ασφαλής αγκύ- 
ρωση των πλωτών προβλητών στο βυθό, προκειμένου 
να αποτραπεί τυχόν αποκοπή τους, με αποτέλεσμα τη 
δημιουργία ναυτιλιακού κινδύνου. 

ι) Οφείλει να εξασφαλίζει τρόπο για τη συλλογή των 
απορριμμάτων, των βιολογικών και των ελαιωδών κα¬ 
ταλοίπων. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 9 Δεκεμβρίου 2013 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 

Αριθμ. 101961/2013 (2) 

Μη έγκριση τροποποίησης του εγκεκριμένου ρυμοτομι¬ 
κού σχεδίου στο Ο.Τ. 1040 της Π.Ε. 4-5 της περιοχής 
«Πόρτο Ράφτη» του Δήμου Μαρκοπούλου Μεσογαίας. 

Ο ΕΝΤΕΤΑΛΜΕΝΟΣ 

ΠΕΡΙΦΕΡΕΙΑΚΟΣ ΣΥΜΒΟΥΛΟΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87Α72010) για 
τη «Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης», 
άρθρο 186 παρ. στ. 

2. Τις διατάξεις του Π.Δ. 145/2010 (ΦΕΚ 238Α72010) για 
τον «Οργανισμό Περιφέρειας Αττικής», όπως τροποποι¬ 
ήθηκε με την 44403/11 (ΦΕΚ 2494Β'/4-11-2011) Απόφαση 
Υπουργού Εσωτερικών και ισχύει. 

3. Τις διατάξεις του Ν. 3979/16-6-2011 (ΦΕΚ 138Α72011) 
«Για την ηλεκτρονική διακυβέρνηση» και λοιπές διατά¬ 
ξεις, άρθρο 44. 

4. Την με αριθμ. πρωτ. 15351/3-2-2012 Απόφαση Περι¬ 
φερειάρχη Αττικής (ΦΕΚ 703 Β712-3-2012), για μεταβίβα¬ 
ση αρμοδιοτήτων της Διεύθυνσης Χωρικού Σχεδιασμού 
στον Περιφερειακό Σύμβουλο Καλλικράτη Μανιάτη και 
παροχή εξουσιοδότησης υπογραφής «Με εντολή Πε¬ 
ριφερειάρχη» στον Προϊστάμενο Διεύθυνσης Χωρικού 
Σχεδιασμού. 

5. Τις διατάξεις του από 17-7-1923 Ν. Δ/τος και ειδικό¬ 
τερα τα άρθρα 1, 3, 7, 9 και 70, όπως ισχύουν σήμερα. 

6. Τις διατάξεις του Ν. 1577/1985 (ΦΕΚ 240 Α') και 
ειδικότερα του άρθρου 34. 

7. Τις διατάξεις του Κώδικα Βασικής Πολεοδομικής 
Νομοθεσίας (ΦΕΚ 580 Δ727-7-99) και ειδικότερα τα άρ¬ 
θρα 152,154 και 160. 

8. Τις διατάξεις του άρθρου 29 του Ν. 2831/2000 (ΦΕΚ 
140Α72000), όπως αντικαταστάθηκαν από το άρθρο 10 
του Ν. 3044/26-8-2002 (ΦΕΚ 197 Α72002). 

9. Τις διατάξεις του Ν. 2882/2001 (ΦΕΚ 17 Α72001) 
«Κώδικας Αναγκαστικών Απαλλοτριώσεων» και του Ν. 
2985/2002 (ΦΕΚ 18 Α72002). 

10. Τις διατάξεις του άρθρου 29 Α του Ν. 1558/1985, 
όπως προστέθηκε με το άρθρο 27 του Ν. 2801/1992 (ΦΕΚ 
154 Α71992), που αναφέρονται και στις διατάξεις του αρ. 
90 του Κώδικα Νομοθεσίας - για την Κυβέρνηση και τα 
Κυβερνητικά όργανα που κυρώθηκε με το Π.Δ. 63/2005 
(ΦΕΚ 98 Α72005). 

11. Τις διατάξεις των Ν. 3937/2011 (ΦΕΚ 60Α731-3-2011) 
άρθρα 30 και 34 και Ν. 4030/2011 (ΦΕΚ 294Α725-10-2011) 
άρθρο 45, σχετικά με τη συγκρότηση των ΣΥ.ΠΟ.Θ.Α. 
και την απρόσκοπτη λειτουργία των Σ.Χ.Ο.Π. μέχρι συ- 
στάσεως των ΣΥ.ΠΟ.Θ.Α. 

12. Την με αριθμ. πρωτ. οικ. 11779/11205/19-3-2012 από¬ 
φαση Γενικού Γραμματέα Αποκεντρωμένης Διοίκησης 
Αττικής για τη συγκρότηση των ΣΥ.ΠΟ.Θ.Α., όπως τρο¬ 
ποποιήθηκε και ισχύει, σε εφαρμογή του άρθρου 30 
του Ν. 4030/2001. 

13. Τις διατάξεις του Ν. 4067/9-4-2012 (ΦΕΚ 79 Α72012) 
για το «Νέο Οικοδομικό Κανονισμό», άρθρα 31 παρ. 2. 
και 32. 

14. Τις διατάξεις του Ν. 3469/28-06-2006 (ΦΕΚ 131/ 
Α728-06-2006) «Εθνικό Τυπογραφείο, Εφημερίς της 
Κυβερνήσεως και λοιπές διατάξεις» και ειδικότερα τα 
άρθρα 5, 6 και 7 (παρ. 5β). 


15. Το από 16/3/2000 Π.Δ/γμα (ΦΕΚ 187Δ73-4-2000) 
«Εγκριση πολεοδομικής μελέτης τμημάτων των πολεοδο- 
μικών ενοτήτων 4 και 5 της περιοχής δεύτερης κατοικίας 
«Πόρτο Ράφτη» του Δήμου Μαρκοπούλου (Ν. Αττικής)», 
έτσι όπως τροποποιήθηκε και ισχύει μέχρι σήμερα. 

16. Την υπ’ αριθμ. 16948/28-12-2010 απόφαση Νομάρχη 
Ανατολικής Αττικής, που αφορά στην κύρωση της Πρά¬ 
ξης Εφαρμογής στην εν λόγω περιοχή. 

17. Την υπ’ αριθμ. 291/09 ομόφωνη απόφαση Δημοτικού 
Συμβουλίου του Δήμου Μαρκοπούλου Μεσογαίας. 

18. Την υπ’ αριθμ. 80/2010 ομόφωνη απόφαση του Δη¬ 
μοτικού Συμβουλίου του Δήμου Μαρκοπούλου Μεσογαί- 
ας, σύμφωνα με την οποία ουδεμία ένσταση υποβλήθηκε 
κατά της πιο πάνω απόφασης Δ.Σ. 

19. Την με αριθμ. πρωτ. 21971/15-10-2012 εισήγηση της 
Διεύθυνσης Χωρικού Σχεδιασμού της Περιφέρειας Ατ¬ 
τικής προς το ΣΥ.ΠΟ.Θ.Α. Περιφερειακής Ενότητας Ανα¬ 
τολικής Αττικής. 

20. Την από 25-4-2013 κατά πλειοψηφία γνωμοδότηση 
του ΣΥ.ΠΟ.Θ.Α. Π.Ε. Ανατολικής Αττικής (συν. 2η - θέμα 3°). 

21. Τα νόμιμα δικαιολογητικά που περιέχονται στο 
φάκελο τροποποίησης σχεδίου. 

Και επειδή: 

1. Το Δημοτικό Συμβούλιο του Δήμου Μαρκοπούλου 
Μεσογαίας με την υπ’ αριθμ. 291/2009 ομόφωνη από¬ 
φαση του γνωμοδότησε υπέρ της τροποποίησης του 
εγκεκριμένου ρυμοτομικού σχεδίου, στο Ο.Τ. 1040, της 
Π.Ε. 4-5 της περιοχής «Πόρτο Ράφτη», όπως σημειώνεται 
στο τοπογραφικό διάγραμμα κλ.: 1:500 της μηχανικού 
Ελένης Αθ. Πετούρη και πιο συγκεκριμένα υπέρ της 
μείωσης του πλάτους της πρασιάς από 4,00 μ. σε 3,00 
μ. στην πλευρά του Ο.Τ. Γ1040, η οποία εφάπτεται στην 
οδό Λέσβου - πεζόδρομο που διέρχεται μεταξύ των Ο.Τ. 
Γ1040 και Ο.Τ. Γ1042, για λόγους καλύτερης αξιοποίησης 
κατά την οικοδόμηση των ιδιοκτησιών. 

2. Η Δ/νση Χωρικού Σχεδιασμού της Περιφέρειας Αττι¬ 
κής, με την με αριθμ. πρωτ. 21971/15-10-2012 εισήγηση της 
προς το ΣΥ.ΠΟ.Θ.Α. Περιφερειακής Ενότητας Ανατολικής 
Αττικής, εισηγήθηκε την απόρριψη της αιτούμενης από 
τον Δήμο τροποποίησης του ρυμοτομικού σχεδίου στο 
Ο.Τ.1040 της Π.Ε. 4-5 της περιοχής «Πόρτο Ράφτη», για 
τους λόγους που αναφέρονται στο σκεπτικό της. 

3. Το ΣΥ.ΠΟ.Θ.Α. Περιφερειακής Ενότητας Ανατολικής 
Αττικής, με την 2η συνεδρία/25-4-2013 - θέμα 3°, γνωμο¬ 
δότησε κατά πλειοψηφία, σύμφωνα με την εισήγηση, για 
τη μη έγκριση της αιτούμενης τροποποίησης. 

4. Δεν προκύπτει δαπάνη εις βάρος του δημοτικού και 
του κρατικού προϋπολογισμού για την προτεινόμενα 
από το Δήμο τροποποίηση του σχεδίου σύμφωνα με 
την υπ’ αριθμ. 5360/13-4-2010 βεβαίωση του Δημάρχου 
Μαρκοπούλου Μεσογαίας. 

5. Τηρήθηκε από τον Δήμο Καλυβιών Θορικού η κατά 
νόμο διαδικασία, σύμφωνα με το από 17-7-1923 Ν. Δ/μα, 
όπως ισχύει σήμερα. 

6. Η αιτούμενη από το Δήμο τροποποίηση είναι «εντο¬ 
πισμένη τροποποίηση ρυμοτομικού σχεδίου» και το προ- 
αναφερόμενο οικοδομικό τετράγωνο Ο.Τ. Γ1040 δεν ευ- 
ρίσκεται επί Βασικού Οδικού Δικτύου, ούτε εντός ζώνης 
500 μ. από την ακτή και δεν γειτνιάζει με αρχαιολογική 
ή προστατευόμενη περιοχή, σύμφωνα με το άρθρο 10 

του Ν. 3044/02 (ΦΕΚ 197 Α'/2002), επομένως η έγκριση ή 
μη της αιτούμενης από το Δήμο τροποποίησης εμπίπτει 
στις αρμοδιότητες του Περιφερειάρχη, σύμφωνα με τις 
διατάξεις του Ν. 3852/2010. 

7. Με την αιτούμενη από το Δήμο τροποποίηση επέρ¬ 
χεται μείωση του πλάτους του προκηπίου και σύμφωνα 
με την υπ’ αριθμ. 55/88 εγκύκλιο του Υ.ΠΕ.ΧΩ.Δ.Ε. «τα 
προκήπια αποτελούν ουσιαστικά ελεύθερο χώρο του 
οικοδομικού τετραγώνου, βελτιώνουν τον οικισμό από 
άποψη αισθητικής και υγιεινής και δεν πρέπει για κα¬ 
μία αιτία (εξυπηρέτηση μεμονωμένων συμφερόντων) να 
μειώνονται ή καταργούνται», αποφασίζουμε: 

Την μη έγκριση της αιτούμενης από το Δήμο με την 
υπ’ αριθμ. 291/09 ομόφωνη απόφαση Δ.Σ. τροποποίησης 
του εγκεκριμένου ρυμοτομικού σχεδίου στο. Ο.Τ. Γ1040 
της Π.Ε. 4-5 της περιοχής «Πόρτο Ράφτη» του Δήμου 
Μαρκοπούλου Μεσογαίας. 


Η ισχύς αυτής της απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 

Επιτρέπεται η υποβολή προσφυγής στο Γενικό Γραμ- 
ματέα Αποκεντρωμένης Διοίκησης Αττικής, μέχρι συ- 
στάσεως της αυτοτελούς υπηρεσίας εποπτείας Ο.Τ.Α. 
(Ελεγκτής Νομιμότητας), μόνο για Παράβαση του Νόμου, 
σύμφωνα με τις διατάξεις του άρθρου 227 του Νόμου 
3852/2010 (ΦΕΚ 87/Α72010), μέσα σε προθεσμία δέκα 
πέντε (15) ημερών από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2013 

Ο Εντεταλμένος Περιφερειακός Σύμβουλος 
ΚΑΛΛΙΚΡΑΤΗΣ ΜΑΝΙΑΤΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίριί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ·^) 


Ηλεκτρονική Διεύθυνση: ή1ίρ://νννννν.β1.9Γ - β-πταϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 























































































